การบินไทยแจง 4 เหตุผลขึ้นค่าบัตรโดยสายในประเทศ
การบินไทยชี้แจงกรณีการขึ้นราคาบัตรโดยสารภายในประเทศ
2 เม.ย. 2553

การบินไทยชี้แจงกรณีการขึ้นราคาบัตรโดยสารภายในประเทศ
นายพฤทธิ์ บุปผาคำ รองกรรมการผู้อำนวยการใหญ่สายการพาณิชย์  บริษัท การบินไทย กล่าวว่า การปรับราคาค่าโดยสารภายในประเทศ ตั้งแต่วันที่ 1 เม.ย. 2553  บริษัทฯ ได้คิดค่าเฉลี่ยในการปรับราคาค่าบัตรโดยสารครั้งนี้ ให้เป็นไปตามข้อกำหนดของกรมการบินพลเรือนที่กำหนดให้บริษัทฯ ปรับราคาขึ้นได้ แต่ต้องไม่เกินเกณฑ์มาตรฐานเพดานราคาที่กรมฯ ได้กำหนดไว้  และเพื่อเป็นการสร้างความเข้าใจ บริษัทฯ จึงขอเรียนชี้แจงประเด็นต่างๆ ให้ผู้ใช้บริการได้  รับทราบถึงความจำเป็นในการปรับราคาค่าโดยสาร ดังนี้
1.การบินไทยปรับราคาค่าโดยสารครั้งสุดท้ายเมื่อ วันที่ 1 ธันวาคม 2549 ซึ่งบริษัทฯ ไม่ได้ปรับค่าโดยสารขึ้นมาเป็นเวลา 3 ปี 3 เดือน 
2.การปรับค่าโดยสารภายในประเทศ มีอัตราค่าโดยสารเฉลี่ยเพิ่มขึ้นเท่ากับ 36.5% 
3.ค่าโดยสารภายในประเทศเฉลี่ยระยะทางต่อกิโลเมตร ตั้งแต่ 1 ธันวาคม 2549 ถึง 31 มีนาคม 2553 ราคาค่าเฉลี่ยอยู่ที่ 4.47 บาท ต่อกิโลเมตร  และราคาปรับใหม่ตั้งแต่วันที่  1 เมษายน 2553 เป็นต้นไป ราคาค่าเฉลี่ยอยู่ที่ 6.0 บาทต่อกิโลเมตร  คิดเป็นราคาเฉลี่ยต่อกิโลเมตรทั้ง 11 เส้นทาง ปรับเพิ่มขึ้นเพียง 1.53 บาท
4.กรมการบินพลเรือนกำหนดให้ทุกสายการบินจะต้องมีมาตรฐานในการคิดระยะทางในแต่ละเส้นทางให้เป็นมาตรฐานเดียวกันในการนำมาคิดค่าโดยสาร และราคาค่าโดยสารโดยจะต้องขึ้นไม่เกินอัตราที่กรมการบินพลเรือน (บพ.) กำหนดไว้ และให้คิดราคาค่าโดยสารโดยให้นำค่าโดยสารรวมค่าธรรมเนียมน้ำมันและค่าประกันภัยเป็นค่าโดยสารสุทธิ